John Shelby Spong teen James White oor SGV | hier staan ek
John Shelby Spong teen James White oor SGV
Daar is twee groepe mense wat hierdie video sal kyk: Dié wat glo Spong wen die debat, en die wat onmiddelik met 'n stok aanvoel dat Spong nie 'n Christen is nie.
Enigeen wat Dr Ben du Toit se boek "God? Geloof in 'n post moderne tyd." gelees het sal onmiddelik sien dat Spong presies dieselfde taal praat as du Toit. Du Toit is een van die voorvegters vir SGV in die NG Kerk.
Ek wil graag voorstel dat Spong se liberale teologie die dryfkrag agter die pro SGV goep is. As jy weer gebore is, en jy is verward oor die saak, sal dit goed wees om hierdie te kyk en te sien hoe ver Spong van die Evangelie verwyderd is. Dink ook daaraan dat sy taal amper identies is aan een van die hoof teoloë wat vir dekades die Moderamen van die NG Kerk gedien het.
8 thoughts on "John Shelby Spong teen James White oor SGV"
07/03/2016 at 3:14 am
Dankie vir die video Ek luister en lees graag ander insigte ook Volg jy die aandreeks by Durbanville oor SGV Die uiteensetting van prof Dirkie Smit was uitstekend en het nie oir SGV verhoudings gegaan nie maar oor die verskillende interpretasies van Die Bybel
08/03/2016 at 5:49 pm
Ek weet nie of jy hierdie verwante berig gesien het nie – histories en wonderlik verfrissend!
09/03/2016 at 9:40 am
Dis maklik om te beweer dat Biskop Spong nié 'n Christen is nie omdat hy nie sekere van julle tradisionele dogmas aanvaar nie. Lees gerus my artikel, "Wat beteken dit om 'n Christen te wees?", waarin ek die volgende stellings maak:
"Tradisionele Christene glo dat Jesus die Seun van God is en dat Hy vir alle mense se sondes gesterf het. Baie van hulle glo nog boonop dat sekere gedeeltes in die Ou Testament die geboorte en kruisdood van Jesus korrek voorspel het. Daar is egter heelwat ander Christene [soos bv. Biskop Spong] wat nié hierdie geloofsbeginsels van tradisionele Christene aanvaar nie. Sommige van hulle verwerp byvoorbeeld die teïstiese godsbeskouing aangaande die Persoonlike aard van God, sowel as die idee dat Jesus beide volledig God én Mens was."
Riaan van Zyl said:
13/03/2016 at 10:52 pm
Biskop Spong is nie 'n Christen nie, omdat hy nie enige van die waardes van Christenskap onderskryf nie. Hy glo nie in die Bybel (as die onfeilbare Woord van God) nie en glo ook nie dat daar enige rede vir die soendood van Jesus Christus is nie, want "almal is heilig".
Hy is veel nader aan New Age as Christenskap. Hy is heeltemal geregtig op sy opinie en geloof, maar hy moet dit nie as Christelik voordoen nie.
05/04/2016 at 10:09 pm
"Tradisionele" christene glo nie dat Jesus vir alle mense se sondes gesterf het nie, maar net vir die wat gered word. As Jesus vir alle mense se sondes gesterf het moet alle mense gered word anders is Sy offer aan die kruis onvoldoende.
05/04/2016 at 10:24 pm
Nico, ek weet nie wie vir jou geleer het wat "tradisionele christene" glo nie, maar wat belangrik is, is wat die Bybel ons leer. in Joh 3:16 leer ons: ""God het die wêreld so liefgehad dat Hy sy enigste Seun gegee het, sodat dié wat in Hom glo, nie verlore sal gaan nie maar die ewige lewe sal hê."
As mense verlore gaan omdat hulle nie Jesus se soendood aanvaar nie, is dit nie omdat sy "offer aan die kruis onvoldoende" is nie. Sy offer is voldoende om almal te red wat Hom aanneem.
04/05/2016 at 3:30 pm
Kan nie glo wat jy hier kwytraak nie, Nico. Christus se opoffering was inderdaad vir alle sondaars gewees, maar alle sondaars erken dit nie en is dus nie deel van God se genade nie.
Die groot dilemma met die gay-kwessie is dat hulle nie erken dat hulle selfdegeslag verhoudings sonde is nie. So, waarvoor moet dan hulle by God vergifnis soek..? Boonop is dit 'n verlore saak wanneer die kerk hulle verder sterk in hulle kwaad deur goedkeuring te gee vir hulle selfdegeslag verhoudings.
04/05/2016 at 4:42 pm
Riaan en Gerhard
Nico verwys na die Gereformeerde leerstelling van spesifieke versoening of "Particular Redemption". In die akroniem TULIP is die die L: Limited Atonement,
Dit is (op papier) die amptelike teologie van die NG Kerk (sien die Dortse Leerreels) en ons bely hierdie leerstelling as ooreenstemmend met die Woord van God.
Ek wil nie hier in 'n debat oor die Gereformeerde leerstellings van Genade ingaan nie maar kan 'n goeie boek by julle aanbeveel:
Die probleme in die NG Kerk het begin met dat teoloë opgehou het om ons belydenisskrifte ernstig op te neem.
"I do not begin as a Calvinist and defend a system. I begin as a Bible-believing Christian who wants to put the Bible above all systems of thought. But over the years — many years of struggle — I have deepened in my conviction that Calvinistic teachings on the five points are biblical and therefore true, and therefore a precious pathway into a deeper experiences of God's grace."